Period: Old Babylonian
Genre: Literary
Transliteration:
<SURFACE>
ur-saŋ ušum ni₂ ri ni₂ huš dirig...
{d}nin-urta mar-uru₅ šu zig₃-ga <unk> <unk>...
kalag-ga usu mah tuku kur...
a₂ nam-ur-saŋ-ŋa₂ šag₄-ta tum₂-a gaba gi₄...
bar-sud-am₃
iri ki a₂-dam nu-ŋal₂-la ki-bal hul-ŋal₂ ak
{d}nin-urta piriŋ huš hu-luh-ha-gin₇
<unk> zu-ne ud e₃-ta ud šu₂-uš an ki ši-im-tuku₄-e
di-kud nir-ŋal₂ usu mah tuku-gin₇ ki-bal du₇-du₇-zu
ud i₃-du₇ ŋi₆ u₃-na ši-im-ma-zig₃ ki-bal-e ši-im-nu₂-e
igi il₂-i-zu hur-saŋ gal teš₂-ba ši-im-da-tu-ku
šag₄-ba-tuku-am₃
en iri nam {d}nu-nam-nir-ra ŋiškim-til₃ a-a-na
{d}nin-urta a₂ zid-da kur gal-la-aš ša-mu-un-til₃-la-ni-me-en
eš-bar dug₄-ga-ni ki-bi-še₃ ŋa₂-ŋa₂ di-di-bi mu-e-zu
bar-sud 2(diš)-kam-ma
en barag-barag ni₂ er₉-be₂-ne ŋiri₃ saga₁₁...
hul-du erim₂-ŋal₂ nu-mu-un-e₃...bi₂-ib₂...
kur ma-da daŋal igi zid bar-ra-zu nam-he₂-a ma-ra-an-du₈
{d}ur{d}nin-urta šul za-še₃ ŋal₂ sipad zid ŋiš tuku-zu-um
ub-da an ki uŋ₃ ki ŋar-ra-ba saŋ-e-eš mu-ni-rig₇
ŋeštug₂ šum₂-ma {d}en-ki-ka₃ <unk> tum₂-tum₂-mu-bi mu-e-zu
saŋ gig₂ udu-gin₇ lu-a-bi hu-mu-ŋal₂-e us₂-zu he₂-bi₂-ib₂-dab₅-be₂
sa-gid₂-da-am₃
ur-saŋ gal {d}ur{d}nin-urta-ra nu-še-ga-ni zar-re-eš sal-mu-na-ab
ŋiš-gi₄-ŋal₂ sa-gid₂-da-bi-im
u₄-ta-u₁₈-lu en dumu {d}en-lil₂-la₂ hur-saŋ-ta e₃-a
{d}nin-urta nam-mah dugud-da-zu a-re-eš dug₄-ge-eš₂
nam-nir-ŋal₂ nam-mah kalag-ga-zu šag₄ kur-kur-ra-ka
u₁₈-lu me-lem₄-ba ud e₃ ud šu₂-uš uŋ₃ šar₂-ra...
a-a ugu-zu sipad diŋir-re-ne en {d}nu-nam-nir-re
me gal-gal an ki-a saŋ keše₂-bi šu-za ma-ra-ni-in-ge-en
nam-nir nam-zag-dib mu-ra-an-šum₂ gaba gi₄ nu-mu-ri-in-tuku
{d}nin-lil₂-la₂ hi-li šag₄-ga-na-me-en ki-ig gal im-ma-ra-an-aŋ₂
a-ra₂ niŋ₂ ak-zu hul₂-la-da ni₂ am₃-il₂-il₂-i
a-ba za-gin₇ diŋir pa e₃-a-e mu-ni an-zag-še₃
šul si sa₂ uŋ₃ daŋal-la...dug₄-ga kur gal-la
{d}ur{d}nin-urta...la-la gu₃ zid de₂-a-zu
igi...<unk>...
barag...<unk> za-gin₃...mu-ni-in-rig₇
{d}ur{d}nin-urta-ra bal mu giri₁₇-zal-la mu-un-ne-tah
iri{ki} maš-gana₂ a₂-dam ki ŋal₂-la-ni he₂-ŋal₂-la ša-mu-un-du₃
saŋ gig₂-ge {d}utu...igi-bi he₂-me-ši-ŋal₂
{ŋiš}tukul kur gu₂-erim₂-ŋal₂...ki tuku₄-tuku₄-da...ke₄
u₃-mu-un-šum₂ a₂-dam nu-še-ga-ni sug-zag-ge₄ bi₂-ib-gu₇-e
u₄-ta-u₁₈-lu ur{d}nin-urta-ra šu he₂-me-de₃-ni-ŋal₂-ŋal₂
sa-ŋar-ra-am₃
ur-saŋ gal {d}ur{d}nin-urta-ra saŋ-tab <unk> <unk> <unk> he₂-e-me-en
ŋiš-gi₄-ŋal₂ sa-ŋar-ra-bi-im
en nam tar-ra-zu sag₂ nu-di inim kug-zu uru₂ <unk>
{d}nin-urta en nam tar-ra-zu sag₂ nu-di inim kug-zu uru₂ <unk>
{d}ur{d}nin-urta nam dug₃ mu nam-til₃-la
du-ri₂-še₃...nam-e-eš tar-mu-ni-ib
uru₂{ru}bi-im
a-da-ab {d}nin-urta-ka-kam

Cuneiform:
<SURFACE>
𒌨𒊕𒁔𒉎𒊑𒉎𒍽𒋛𒀀...
𒀭𒎏𒅁𒈥𒋽𒋗𒍣𒂵<unk><unk>...
𒆗𒂵𒀉𒆗𒈤𒌇𒆳...
𒀉𒉆𒌨𒊕𒂷𒊮𒋫𒁺𒀀𒃮𒄄...
𒁇𒋤𒀀𒀭
𒌷𒆠𒀉𒁮𒉡𒅅𒆷𒆠𒁄𒅆𒌨𒅅𒀝
𒀭𒎏𒅁𒊊𒍽𒄷𒈛𒄩𒁶
<unk>𒍪𒉈𒌓𒌓𒁺𒋫𒌓𒋙𒍑𒀭𒆠𒅆𒅎𒇧𒂊
𒁲𒋻𒉪𒅅𒀉𒆗𒈤𒌇𒁶𒆠𒁄𒌌𒌌𒍪
𒌓𒉌𒌌𒈪𒅇𒈾𒅆𒅎𒈠𒍣𒆠𒁄𒂊𒅆𒅎𒈿𒂊
𒅆𒅍𒄿𒍪𒄯𒊕𒃲𒌨𒁀𒅆𒅎𒁕𒌅𒆪
𒊮𒁀𒌇𒀀𒀭
𒂗𒌷𒉆𒀭𒉡𒉆𒉪𒊏𒅆𒁾𒋾𒀀𒀀𒈾
𒀭𒎏𒅁𒀉𒍣𒁕𒆳𒃲𒆷𒀸𒊭𒈬𒌧𒋾𒆷𒉌𒈨𒂗
𒌍𒁇𒅗𒂵𒉌𒆠𒁉𒂠𒂷𒂷𒁲𒁲𒁉𒈬𒂊𒍪
𒁇𒋤𒈫𒄰𒈠
𒂗𒁈𒁈𒉎𒄊𒁉𒉈𒄊𒆥...
𒅆𒌨𒁺𒉈𒊒𒅅𒉡𒈬𒌧𒌓𒁺...𒉈𒌈...
𒆳𒈠𒁕𒂼𒅆𒍣𒁇𒊏𒍪𒉆𒃶𒀀𒈠𒊏𒀭𒂃
𒀭𒌨𒀭𒎏𒅁𒂄𒍝𒂠𒅅𒉺𒇻𒍣𒄑𒌇𒍪𒌝
𒌒𒁕𒀭𒆠𒌧𒆠𒃻𒊏𒁀𒊕𒂊𒌍𒈬𒉌𒉺𒄸𒁺
𒄑𒌆𒉿𒋧𒈠𒀭𒂗𒆠𒂵<unk>𒁺𒁺𒈬𒁉𒈬𒂊𒍪
𒊕𒈪𒇻𒁶𒇻𒀀𒁉𒄷𒈬𒅅𒂊𒍑𒍪𒃶𒉈𒌈𒆪𒁉
𒊓𒁍𒁕𒀀𒀭
𒌨𒊕𒃲𒀭𒌨𒀭𒎏𒅁𒊏𒉡𒊺𒂵𒉌𒇡𒊑𒌍𒊩𒈬𒈾𒀊
𒄑𒄄𒅅𒊓𒁍𒁕𒁉𒅎
𒌓𒋫𒍇𒇻𒂗𒌉𒀭𒂗𒆤𒇲𒄯𒊕𒋫𒌓𒁺𒀀
𒀭𒎏𒅁𒉆𒈤𒂂𒁕𒍪𒀀𒊑𒌍𒅗𒄀𒂠
𒉆𒉪𒅅𒉆𒈤𒆗𒂵𒍪𒊮𒆳𒆳𒊏𒅗
𒍇𒇻𒈨𒉈𒁀𒌓𒌓𒁺𒌓𒋙𒍑𒌧𒊹𒊏...
𒀀𒀀𒌋𒅗𒍪𒉺𒇻𒀭𒊑𒉈𒂗𒀭𒉡𒉆𒉪𒊑
𒈨𒃲𒃲𒀭𒆠𒀀𒊕𒆟𒁉𒋗𒍝𒈠𒊏𒉌𒅔𒄀𒂗
𒉆𒉪𒉆𒍠𒁳𒈬𒊏𒀭𒋧𒃮𒄄𒉡𒈬𒊑𒅔𒌇
𒀭𒎏𒆤𒇲𒄭𒇷𒊮𒂵𒈾𒈨𒂗𒆠𒅅𒃲𒅎𒈠𒊏𒀭𒉘
𒀀𒁺𒃻𒀝𒍪𒄾𒆷𒁕𒉎𒀀𒀭𒅍𒅍𒄿
𒀀𒁀𒍝𒁶𒀭𒉺𒌓𒁺𒀀𒂊𒈬𒉌𒀭𒍠𒂠
𒂄𒋛𒁲𒌧𒂼𒆷...𒅗𒂵𒆳𒃲𒆷
𒀭𒌨𒀭𒎏𒅁...𒆷𒆷𒅗𒍣𒌤𒀀𒍪
𒅆...<unk>...
𒁈...<unk>𒍝𒆳...𒈬𒉌𒅔𒉺𒄸𒁺
𒀭𒌨𒀭𒎏𒅁𒊏𒁄𒈬𒅗𒉌𒆷𒈬𒌧𒉈𒈭
𒌷𒆠𒈦𒃷𒀉𒁮𒆠𒅅𒆷𒉌𒃶𒅅𒆷𒊭𒈬𒌧𒆕
𒊕𒈪𒄀𒀭𒌓...𒅆𒁉𒃶𒈨𒅆𒅅
𒄑𒆪𒆳𒄘𒉈𒊒𒅅...𒆠𒇧𒇧𒁕...𒆤
𒅇𒈬𒌧𒋧𒀉𒁮𒉡𒊺𒂵𒉌𒆹𒍠𒄄𒉈𒅁𒅥𒂊
𒌓𒋫𒍇𒇻𒌨𒀭𒎏𒅁𒊏𒋗𒃶𒈨𒉈𒉌𒅅𒅅
𒊓𒃻𒊏𒀀𒀭
𒌨𒊕𒃲𒀭𒌨𒀭𒎏𒅁𒊏𒊕𒋰<unk><unk><unk>𒃶𒂊𒈨𒂗
𒄑𒄄𒅅𒊓𒃻𒊏𒁉𒅎
𒂗𒉆𒋻𒊏𒍪𒉺𒃶𒉡𒁲𒅗𒆬𒍪𒍍<unk>
𒀭𒎏𒅁𒂗𒉆𒋻𒊏𒍪𒉺𒃶𒉡𒁲𒅗𒆬𒍪𒍍<unk>
𒀭𒌨𒀭𒎏𒅁𒉆𒄭𒈬𒉆𒋾𒆷
𒁺𒌷𒂠...𒉆𒂊𒌍𒋻𒈬𒉌𒅁
𒍍𒊒𒁉𒅎
𒀀𒁕𒀊𒀭𒎏𒅁𒅗𒄰